VPRAŠANJA ZA ŠOLO / SVET STARŠEV 30.05.23

1. Vprašanje iz 7.b : zakaj je potrebno prehrano odjaviti en dan prej, in to do 7.30 zjutraj, da velja odjava naslednji dan. Kaj pa, ko otrok čez noč zboli? Tega seveda ne moreš predvideti v naprej... Zaradi zavržene hrane se gre. Recimo za prijavit na prehrano za tisti dan pa lahko zjutraj urediš. To pa kar gre?

* Nabava in priprava ter plačilo živil poteka po predhodnih prijavah na obroke. V primeru, da je odjava obroka istega dne so živila že nabavljena in pripravljena za obroke.

1. Vprašanje: predlog za učilnico na prostem in da potem razredi rotirajo v njej?

* Učilnica na prostem je velik finančni zalogaj. Finančna sredstva namenjamo pridobitvi dodatnih učilnic znotraj prostorov šole.

1. Še eno vprašanje iz 7.b: ali bi se dalo omogočiti nakup kinestetičnih miz vsaj ena na razred?

* Kinestetične mize so eden izmed pripomočkov in načinov obvladovanja učenčevih posebnosti. Vsa finančna sredstva so v tem trenutku namenjena k pridobivanju dodatnih prostorov.

1. Klasično vprašanje, kaj se da narediti za izboljšanje prehrane, ki naj bi se še poslabšala?

* Jedilnik je pripravljen v skladu s predpisanimi smernicami zdrave prehrane.

1. Ali je možnost kakšne preureditve prometnega režima pred šolo, da bi bilo dovoljeno odložiti otroke bližje vhodu na Paplerjevi ulici?

* To je vprašanje, ki je v pristojnosti Občine Borovnica ter Svet za preventivo in vzgojo v cestnem prometu.

1. Kakšna izobraževanja/delavnice/pogovore ipd. so imeli otroci na temo nasilja (gre v kontekst beograjskega dogodka) in s tem povezano vprašanje že od prej - kako bo šola ukrepala za preprečevanje, da bi otroci v šolo prinašali nevarne predmete.

* Razredniki so v skladu s priporočili MIZŠ izvedli delavnice, pogovore, igre vlog ipd. V okviru razrednih ur oz. pri svojih predmetih. Izdelali so različne izdelke, ki jim pomagajo pri razumevanju te občutljive problematike. V aktivnostih je konstantno aktivno vključena svetovalna služba. Razprave o različnih oblikah nasilja potekajo preko celotnega šolskega leta. Na eni izmed predhodnih sej smo vam predstavljali program (NEON), v katerega vključujemo učitelje, ki vodijo aktivnosti v zvezi s preprečevanjem nasilja.

1. Ponovljeno vprašanje glede ukrepanja šole ob pojavu kajenje v šolski okolici.

* Učenci v času pouka v okolici šole ne kadijo. Pred časom smo vas obveščali, da se pojavljajo otroci, ki uporabljajo wape. Tudi na ta pojav poskušamo vplivati tako, da preprečujemo in osveščamo ter nadzorujemo učence.

1. Ker se ugotavlja vse več težav otrok pri učenju, vedno več je vedenjskih težav oz. neprimernega obnašanja otrok, s tem pa je povezano tudi odzivanje učiteljev - kaj bo šola poduzela, bi učitelje bolj izobrazila za delo z otroci, ki potrebujejo dodatno pomoč

* Za učence z učnimi težavami je poskrbljeno z različnimi oblikami pouka in dodatno strokovno pomočjo učiteljev, ki so usposobljeni za to.   
  Pogosto opažamo, da prihajajo učenci s težavami iz domačega okolja. Vse to se v interakciji v skupini otrok kaže kot neprimerno vedenje, saj ne zmorejo obvladati svojih čustev in se odzivajo neprimerno za okolje.

Zavedamo se vseh teh izzivov in se tudi permanentno izobražujemo in usposabljamo za ustrezne pristope.

1. Izpostavljeno, da učitelji vse več dvigujejo glas na otroke, da zadev ne rešujejo z umirjenim tonom.

* Meja med odločnostjo in povzdignjenim glasom v množici učencev je zelo tanka. Učitelji potrebujejo za delo učencev primerno razredno klimo, red ter disciplino. Pogoj za to je, da učenci upoštevajo pravila hišnega reda in navodila učitelja. Glede na to kar ste že sami ugotovili, da je vedno več učencev z težavami v vedenju in čustvovanju, mora učitelj pogosto opozarjati na kršitve in opominjati na upoštevanje navodil.

1. Na Svetu staršev je bilo izpostavljeno vprašanje: Zakaj nismo pozvali staršev k pomoči pri zagotavljanju varnosti v prometu pri izvajanju kolesarskega izpita?

* Učiteljica Barbara Skopec Černigoj je dne, 19. 5. 2023 ob 12:06 uri, preko Lopolisu pozvala starše k pomoči pri zagotavljanju varnosti na cestišču, medtem, ko se bo odvijal praktični del v sklopu usposabljanja za kolesarski izpit učencev 5. razreda. Odziva ni bilo.